**2023 JCAMP TÁBOR SZABÁLYZAT, MENTESSÉG ÉS JOGLEMONDÁS**

MEGJEGYZÉS: KISKORÚAK CSAK TÖRVÉNYES KÉPVISELŐJÜK HOZZÁJÁRULÁSÁVAL REGISZTRÁLHATNAK.

|  |  |
| --- | --- |
| **Résztvevő neve:[[1]](#footnote-2)** |  |
| **Cím:[[2]](#footnote-3)** |  |
| **E-Mail:[[3]](#footnote-4)** |  |
| **Telefon:[[4]](#footnote-5)** |  |
| **18 éves kor alatt a szülő / törvényes képviselő neve és kapcsolattartási adatai, ha eltérőek:** |  |
|  |

Én, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ („Résztvevő”) a magam nevében és amennyiben a Résztvevő 18 év alatti, akkor én, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ („szülő, vagy törvényes képviselő”) a JCAMP Táborban megjelenő és résztvevő Résztvevő nevében ezennel egyetértésemet fejezem ki az alábbiakat illetően:

**I. TÁBORI SZABÁLYOK**

A Bálint Zsidó Közösségi Ház Alapítvány, a JCC Budapest – Bálint Ház által üzemeltetett JCAMP Tábort („JCAMP”) csak regisztrált résztvevők látogathatják. A tábori szabályzatok érvényesek a személyi állomány minden tagjára, a Résztvevőkre, szüleikre vagy törvényes képviselőikre és a látogatókra, akik részt vesznek a táborban és/vagy belépnek a JCAMP területére. A JCAMP fenntartja a jogot, hogy bármely díj visszafizetése nélkül, saját költségére kizárja a Résztvevőt, ha ő, vagy szülője/szülői, vagy törvényes képviselője/képviselői:

* Téves információkat adnak meg a Résztvevőről a regisztrációs folyamat során vagy bármikor máskor;
* Alkoholt, vagy kábítószereket birtokol, vagy fogyaszt, vagy dohányzik a JCAMP eseményei közben, ideértve a JCAMP Tábor helyszínét, vagy a JCAMP által szervezett kirándulásokat és a JCAMP Táborba, illetve onnan történő közlekedés idejét;
* Engedély nélkül elhagyja a JCAMP Tábort;
* Megszegi a vonatkozó jogszabály(oka)t;
* Nem megfelelően viselkedik, vagy veszélyeztet más Résztvevőket, a JCAMP Tábor munkatársait, munkavállalóit és/vagy más partnereit;
* Állatokat hoz a JCAMP Táborba.

A Résztvevők és szüleik, vagy törvényes képviselőik továbbá elfogadják, hogy:

* Tiszteletben tartják és követik a JCAMP Tábor szabályait, a Tábor igazgatóinak és munkatársainak utasításait és érzékenyen viselkednek minden résztvevő szükségleteivel és viselkedésével szemben, különösen a más országokból érkezők esetében.
* Méltósággal és tisztelettel bánnak mindenkivel, aki kapcsolatban áll a JCAMP Táborral. A Résztvevő időben megérkezik és részt vesz a JCAMP Tábor minden szervezett eseményén, ideértve az oktatást, sporteseményeket, étkezéseket, stb.

**II. TÁBOROZÓ INFORMÁCIÓ**

A Résztvevő és törvényes képviselője kijelenti, hogy a JCAMP Táborba történő regisztrációra kialakított online felületen megadott adatok igazak és helyesek. A Részvevő és törvényes képviselője hozzájárul ahhoz is, hogy a JCAMP Tábor, a JCC Budapest – Bálint Ház, valamint azok társult szervezetei és kedvezményezettjei megőrizzék és kezeljék az adatokat. A Résztvevő részére más ifjúsági programokon való részvételi lehetőségekről szóló tájékoztatás küldhető, ha a Résztvevő vagy törvényes képviselője hozzájárul az ilyen kommunikációhoz. Továbbá a Részvevő és törvényes képviselője hozzájárulhat ahhoz is, hogy a JCAMP Tábor, a JCC Budapest – Bálint Ház, valamint azok társult szervezetei és kedvezményezettjei a jövőben információkat küldjenek a JCAMP Táborral vagy az JCC Budapest – Bálint Házzal, és/vagy azok társult szervezeteivel és kedvezményezettjeivel kapcsolatban.

**III. FOTÓ, VIDEO, KÉP KIADÁSA**

A regisztrációval a Résztvevő és törvényes képviselője engedélyt adhat a JCAMP Tábor, a JCC Budapest – Bálint Ház, valamint annak társult szervezetei és kedvezményezettjei részére, ahhoz, hogy a JCAMP Táborban történő részvételükkel összefüggésben a hangjukat, nevüket és képmásukat rögzítsék, illetve róluk fényképfelvételeket készítsenek. A Résztvevő és törvényes képviselője engedélyezik a JCAMP Tábor, a JCC Budapest – Bálint Ház annak társvállalatai és kedvezményezett szervezetei számára, hogy a Résztvevő tényleges vagy szimulált képmását, fényképét, hangját, személyes jellemzőit, szóbeli és írásbeli nyilatkozatát, más személyes megnyilvánulását ellenérték nélkül teljes körűen és visszavonhatatlanul használják, illetve a használat jogát másnak biztosítsák a JCAMP Tábor, a JCC Budapest – Bálint Ház, társult szervezetei, adományozói, vendégei és kedvezményezettjei tevékenységeivel kapcsolatban bármely módon és médiumban, ideértve, de nem korlátozva a honlapokat, közösségi médiát, hírleveleket, brossúrákat és egyéb kiadványokat és adománygyűjtő célokat.

**IV. EGÉSZSÉGÜGYI IGAZOLÁS**

A regisztrációval a Résztvevő és törvényes képviselője kijelentik és megerősítik, hogy a Résztvevő orvossal történt konzultációját követően az orvos kijelentette, hogy a Résztvevő jó egészségi állapotban van, nem szenved semmilyen testi vagy mentális betegségben, vagy fogyatékosságban, ami orvosi, vagy műtéti gondozást, vagy kezelést igényelne, vagy amely miatt a Résztvevő JCAMP Táborba történő utazása és abban történő részvétele kockázatos, ellenjavallt vagy lehetséges veszélyforrást jelenthet a Résztvevő vagy a JCAMP Táborba utazó, illetve azon résztvevő más személyek tekintetében.

Az alábbi jelzéssel a Résztvevő és törvényes képviselője hozzájárulást adhatnak ahhoz, hogy a Résztvevő a JCAMP Táborban dolgozó pszichológus egyéni és csoportos foglalkozásain részt vegyen, ha a JCAMP Táborban felmerülő bármely probléma kezelése végett az szükségesnek mutatkozik.  A Résztvevő és törvényes képviselője elfogadják, hogy a pszichológus munkája nem minősül terápiának és nem helyettesíti a terápiás pszichológus vagy a gyermekpszichológus munkáját.  A Résztvevő és törvényes képviselője hozzájárulnak a Résztvevő személyes adatainak a vonatkozó adatvédelmi jogszabályok és a pszichológus tevékenységére vonatkozó etikai szabályok szerinti nyilvántartásához és kezeléséhez. A Résztvevő és törvényes képviselője tudomásul veszik, hogy Résztvevő és a pszichológus között megosztott információk bizalmas jellegűek.

A Résztvevő és törvényes képviselője tudomásul veszik, hogy a JCAMP Táborban történő részvétel feltétele az az egészségügyi adatlap kitöltése, amelynek része a pontos és aktuális egészségügyi, valamint vészhelyzet esetén értesítendő személyekre vonatkozó információk átadása.

A regisztrációval a Résztvevő és törvényes képviselője tudomásul veszik, hogy amennyiben a Résztvevő olyan fertőző vagy gyaníthatóan fertőző betegségben szenved, amellyel a JCAMP Táborban történő részvétel előtt fertőződött meg és amelyről egészségügyi adatlapon a JCAMP Tábor vezetőségét nem tájékoztatták, a Résztvevő saját költségén kizárható a JCAMP Táborban történő további részvételből.

A Résztvevő és törvényes képviselője ezennel visszavonhatatlanul lemondanak minden a JCAMP Táborral, a JCC Budapest – Bálint Házzal, annak társult szervezeteivel és kedvezményezettjeivel és ezen szervezetek valamennyi tisztségviselőjével, munkavállalóival, önkéntesével és megbízottjával szemben támasztható igényről - ide nem értve a nagyfokú gondatlanságból okozott károkat - , amely bármely vészhelyzettel összefüggő elsősegélynyújtásból vagy más orvosi ellátásból eredően, a Résztvevő a JCAMP Táborba történő utazása, vagy részvétele során merülhet fel.

|  |  |
| --- | --- |
| **Igen,** hozzájárulok ahhoz, hogy a gyermekem részt vegyen a JCAMP Táborban dolgozó pszichológus egyéni és csoportos foglalkozásain, ha a Tábor személyzete szerint ez hasznos lenne. | |
| Igen [ ] | Nem [ ] |

**V. KOCKÁZATOK ÉS ÖNKÉNTES RÉSZVÉTEL**

A Résztvevő és törvényes képviselője tudomásul veszik, hogy a JCAMP Táborban történő táborozássorán végzett tevékenységek bizonyos, előre látható vagy előre nem látható kockázatokkal járhatnak, amelynek velejárói egy nyári táborban való részvételnek. Ezen kockázatok a (1) kisebb sérülésektől (például horzsolás, rovarcsípés, zúzódás és ficam) a (2) nagyobb sérüléseken át (például szemsérülés, vagy látásvesztés, csonttörés, ízületi- vagy hátsérülés, szívroham és agyrázkódás) egészen a (3) végzetes sérülésekig (ideértve a bénulást és halált is) különbözőek lehetnek. A JCAMP Tábor megtesz minden észszerű biztonsági óvintézkedést annak érdekében, hogy ezen kockázatokat enyhítse, azonban a Résztvevő és törvényes képviselője tudomásul veszik, hogy ezen biztonsági óvintézkedések ellenére sem a JCAMP Tábor, sem a JCC Budapest – Bálint Ház és/vagy azok társult szervezetei, sem ezen szervezetek tisztségviselői, munkavállalói, önkéntesei és megbízottai nem tudják garantálni a sérülések elkerülését. Továbbá Résztvevő és törvényes képviselője tudomásul veszik, hogy előfordulhat, hogy a Résztvevő esetleges állapota(i) ezen kockázatokat felerősíti és a JCAMP Tábor nem tud különleges elhelyezést biztosítani, illetve szavatolni vagy garantálni, hogy a Résztvevő ezen állapotánál fogva nem fog megsérülni. A Résztvevő és törvényes képviselője mindazonáltal úgy döntöttek, hogy a Résztvevő önkéntesen részt vesz a JCAMP Táborban.

**VI. FELELŐSSÉG ALÓLI MENTESSÉG**

Tekintettel a Résztvevő JCAMP Táborba történő jelentkezésének elfogadására a Résztvevő és törvényes képviselője ezennel eltekintenek, illetve lemondanak minden olyan kártérítési igényről, ideértve a személyi sérülésekkel és dologi javakkal kapcsolatos károkat is, amely a Résztvevő JCAMP Táborba történő utazásának, illetve részvételének eredményeképpen vagy azzal összefüggésben merülhetnek fel. A nagyfokú gondatlanságból eredő felelősségen kívül ez a joglemondás előzetesen mindennemű felelősség alól mentesíti a JCAMP Tábor, a JCC Budapest – Bálint Ház, valamint annak társult szervezeteit és ezen szervezetek tisztségviselőit, munkavállalóit, önkénteseit és megbízottjait. Jelen joglemondás, a felelősség alóli mentesítés, illetve kockázatvállalás a Résztvevő örököseire és egyéb jogutódaira is kiterjed.

**VII. KÁRTALANÍTÁS**

A Résztvevő és törvényes képviselője elfogadják, hogy sem a JCAMP Tábor, sem a JCC Budapest – Bálint Ház, valamint annak társult szervezetei és ezen szervezetek tisztségviselői, munkavállalói, önkéntesei és megbízottjai nem felelnek harmadik személyeknek - ideértve, de nem korlátozva a JCAMP Táborhoz tartozó orvosok, támogatók, vagy résztvevők - a JCAMP Táborhoz, vagy a Résztvevőkhöz bármilyen módon kapcsolható tevékenységéért vagy mulasztásért. A Résztvevő és törvényes képviselője ezúton vállalják, hogy a JCAMP Tábort, a JCC Budapest – Bálint Házat, ezek társult szervezeteit és ezen szervezetek tisztségviselőit, munkavállalóit, önkénteseit és megbízottjait a jog által biztosított legteljesebb mértékben mentesítik, illetve kártalanítják, valamennyi olyan veszteség, igény, kár, felelősség vagy magatartás tekintetében (ideértve korlátozás nélkül a bármilyen veszteséget, igényt, vádat, felelősséget vagy magatartást, ami harmadik személy gondatlanságából vagy feltételezhető gondatlanságából származik), amely bármilyen módon a Résztvevő JCAMP Táborba történő utazásával és/vagy a JCAMP Táborban történő részvételével kapcsolatosan vagy annak tulajdoníthatóan merül fel (ideértve de nem korlátozva bármilyen orvosi ellátást, sürgősségi orvosi ellátást, amelyben szükség esetén a Résztvevő részesült).

**AZ ÖN VÁLASZTÁSI LEHETŐSÉGEI:**

|  |  |
| --- | --- |
| **Igen,** hozzájárulok ahhoz, hogy a JCC Budapest – Bálint Ház feldolgozhatja a zsidó kultúrával kapcsolatos mozgalmakhoz, eseményekhez, szervezetekhez való csatlakozásomra vonatkozó információkat a JCAMP Táborba történő jelentkezésem és részvételem kezelése érdekében. | |
| Igen [ ] | Nem [ ] |

|  |  |
| --- | --- |
| **Igen,** hozzájárulok ahhoz, hogy a JCC Budapest – Bálint Ház feldolgozhatja az Adatvédelmi szabályzatban és Adatvédelmi Tájékoztatóban ismertetett és a JCAMP Tábor Egészségügyi Adatlapon rögzített módon az egészségügyi hátteremre vonatkozó információkat a JCAMP Táborba történő jelentkezésem és részvételem kezelése érdekében. | |
| Igen [ ] | Nem [ ] |

|  |  |
| --- | --- |
| **Igen,** szeretnék tájékoztatást kapni a JCC Budapest – Bálint Háztól más ifjúsági programokban való részvételi lehetőségekről a JCAMP Táborral és/vagy azok társult szervezeteivel és kedvezményezettjeivel kapcsolatban az alábbi módon: | |
| Email: ……………………………. | Igen [ ] |
| Postacím: ……………………………. | Igen [ ] |

|  |  |
| --- | --- |
| **Igen,** hozzájárulok ahhoz, hogy a JCC Budapest – Bálint Ház honlapjain, közösségi médiájában, hírleveleiben, brossúráiban és egyéb kiadványaiban, valamint adománygyűjtési célokból közzétegye a JCAMP Táborban való részvételemmel kapcsolatban rögzített, vagy lefényképezett hangomat, nevemet és képmásomat. | |
| Igen [ ] | Nem [ ] |

|  |  |
| --- | --- |
| **Igen,** hozzájárulok ahhoz, hogy a JCC Budapest – Bálint Ház és/vagy meghatározott adományozói, vendégei honlapjain, közösségi médiájában, hírleveleiben, brosúráiban és egyéb kiadványaiban, valamint adománygyűjtési célokból közzé tegye a JCAMP Táborban való részvételemmel kapcsolatban rögzített, vagy lefényképezett hangomat, nevemet és képmásomat. | |
| Igen [ ] | Nem [ ] |

|  |  |
| --- | --- |
| **Igen,** szeretnék tájékoztatást kapni a JCC Budapest – Bálint Háztól más ifjúsági programokban való részvételi lehetőségekről a JCAMP Táborral, a JCC Budapest – Bálint Házzal és/vagy azok társult szervezeteivel és kedvezményezettjeivel kapcsolatban az alábbi módon: | |
| Email: ……………………………. | Igen [ ] |
| Postacím: ……………………………. | Igen [ ] |

Ön jogosult bármikor visszavonni hozzájárulását a visszavonás előtti hozzájárulása alapján végzett feldolgozás törvényességének befolyásolása nélkül. Ha ön nem ad hozzájárulást a zsidó kultúrával kapcsolatos mozgalmakhoz, eseményekhez, szervezetekhez való csatlakozására, vagy egészségi állapotára vonatkozó információk feldolgozására és nem adja meg személyes adatait, akkor a JCAMP Táborban való részvétele és regisztrációja késhet, vagy lehetetlenné válhat.

Alulírott lenti aláírásommal igazolom, hogy elolvastam jelen Szabályzatot és annak rendelkezéseit betartom, valamint megértettem, hogy a JCAMP Táborban való részvétel feltétele a JCAMP Tábor szabályainak és feltételeinek elfogadása és betartása és a részvételi díj igazolható módon történő megfizetése.

**Résztvevő neve:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Résztvevő aláírása:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Dátum:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ha 18 év alatti, a törvényes képviselő státusza:** Lenti aláírásommal igazolom, hogy én vagyok a jelen dokumentumban megnevezett kiskorú Résztvevő szülője, vagy törvényes képviselője és, hogy jogosult vagyok a kiskorú Résztvevő nevében aláírni a jelen dokumentumot.Megértettem, hogy a JCAMP Táborban való részvétel feltétele a JCAMP Tábor szabályainak és feltételeinek elfogadása és betartása és a részvételi díj igazolható módon történő megfizetése.

**Törvényes képviselő neve:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Törvényes képviselő aláírása:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Dátum:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Ezen információ biztosítása az ön azonosításához szükséges. [↑](#footnote-ref-2)
2. Ezen információ biztosítása az ön azonosításához szükséges és ahhoz, hogy kapcsolatba léphessünk önnel a jelentkezésével kapcsolatban. [↑](#footnote-ref-3)
3. Ezen információ biztosítása önkéntes és felhasználható, hogy kapcsolatba léphessünk önnel a jelentkezésével kapcsolatban. [↑](#footnote-ref-4)
4. Ezen információ biztosítása önkéntes és felhasználható, hogy kapcsolatba léphessünk önnel a jelentkezésével kapcsolatban. [↑](#footnote-ref-5)